

**H O T Ă R Â R E**

**privind solicitarea de trecere a unor imobile din domeniul public al Comunei Câțcău în domeniul public al Județului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 115 din 24.06.2025 privind solicitarea de trecere a unor imobile din domeniul public al Comunei Câțcău în domeniul public al Județului Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 27442/2025; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 27444/2025 şi de Avizul cu nr. 27442 din 26.05.2025 adoptat de Comisia de specialitate nr. 4, în conformitate cu art. 182 alin. (1) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Comunei Câțcău nr. 645/13.02.2025, înregistrată la Consiliul Județean Cluj cu nr. 7248/20.02.2025;
* adresa Municipiului Dej nr. 12058/15.04.2025, înregistrată la Consiliul Județean Cluj cu nr. 16967/15.04.2025;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* art. 173 alin. (1) lit. b) și alin. (3) lit. d), art. 286 și ale art. 294 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1, art. 7 - 8, art. 12 – 13 și ale art. 22 din Ordonanța Guvernului nr. 43/1997 privind regimul drumurilor, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se solicită trecerea imobilelor înscrise în Cartea funciară nr. 51914 Câțcău cu nr. cadastral 51914 șI Cartea funciară nr. 51986 Câțcău cu nr. cadastral 51986 din domeniul public al Comunei Câțcău în domeniul public al Județului Cluj.

**Art. 2.** Se împuternicește Președintele Consiliului Județean Cluj ca, ulterior aprobării de către Consiliul Local al Comunei Câțcău a hotărârii de trecere a bunurilor prevăzute la art. 1 din domeniul public al comunei în domeniul public al Județului Cluj, să solicite Oficiului de Cadastru și Publicitate Imobiliară Cluj înscrierea dreptului de proprietate al Județului Cluj și a dreptului de administrare al Consiliului Județean Cluj asupra imobilelor înscrise în Cărțile funciare nr. 51914 Câțcău și nr. 51986 Câțcău.

**Art. 3.** După adoptarea de către Consiliul Local al Comunei Câțcău a hotărârii de trecere a bunurilor prevăzute la art. 1 din domeniul public al Comunei Câțcău în domeniul public al Județului Cluj, în termen de 30 de zile se va încheia procesul-verbal de predare-primire.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; Direcția Juridică și Direcţia de Administrare a Drumurilor Județene.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane; Direcției Juridice; Direcţiei de Administrare a Drumurilor Județene; Comunei Câțcău, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 113 din 26 iunie 2025**

Prezenta hotărâre a fost adoptată cu 35 voturi “pentru”, fiind astfel respectate prevederile legale privind majoritatea de voturi necesară.